
Ministru kabineta rīkojums Nr. 1123
Rīgā 2024. gada 17. decembrī (prot. Nr. 53 50. §)
Par finansējuma piešķiršanu Rīgas Tehniskajai universitātei Dronu samita organizēšanai
· 1. Lai nodrošinātu ar zinātnes attīstību un inovācijām aizsardzības nozarē saistīta pasākuma norisi 2025. gadā,  Aizsardzības ministrijai piešķirt finansējumu Rīgas Tehniskajai universitātei  248 505 euro apmērā no Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana".
· 2. Aizsardzības ministrijai noslēgt vienošanos ar Rīgas Tehnisko universitāti par finansējuma piešķiršanu šā rīkojuma 1. punktā minētā uzdevuma izpildei. Vienošanās nosacījumos paredzēt piešķirto finanšu līdzekļu izlietojuma uzraudzības kārtību, kā arī noteikt, ka par grāmatvedības datu pareizību un finanšu līdzekļu izlietojumu atbilstoši noteiktajam mērķim ir atbildīga Rīgas Tehniskā universitāte.

